钦定古今图书集成/方舆汇编/边裔典/第051卷 > 焉耆国
## 钦定古今图书集成/方舆汇编/边裔典/第051卷 > 焉耆国

汉

### 武帝 年始通使于龟兹

按《汉书。武帝本纪》，不载。按《西域传》：“龟兹国，王治延
城，去长安七千四百八十里。户六千九百七十，口八
万一千三百一十七，胜兵二万一千七十六人。大都
尉、丞，辅国侯、安国侯、击胡侯、郤胡都尉、击车师都尉、
左右将、左右都尉、左右骑君、左右力辅君各一人，东
西南北部干长各二人，郤胡君三人，译长四人，南与
精”绝、东南与且末、西南与扜弥、北与乌孙、西与姑墨
接，能铸冶，有铅。东至都护治所乌垒城三百五十里。
《乌垒》，户百一十，口千二百，胜兵三百人。城都尉、译长
各一人，与都护同治。其南三百三十里至渠犁。

### 宣帝 年长罗侯常惠以便宜发诸国兵攻龟兹执其贵人姑翼斩之

按《汉书宣帝本纪》，不载。按《西域传》：初贰师将军李
广利击大宛，还，过扜弥，扜弥遣太子赖丹为质于龟
兹，广利责龟兹曰：“外国皆臣属于汉，龟兹何以得受
扜弥质？”即将赖丹入至京师，昭帝乃用桑弘羊前议，
以扜弥太子赖丹为校尉将军田轮台。轮台与渠犁
地皆相连也。龟兹贵人姑翼谓其王曰：“赖丹本臣属
吾国，今佩汉印绶，来迫吾国，而田必为害。”王即杀赖
丹，而上书谢汉，汉未能征。宣帝时，长罗侯常惠使乌
孙还，便宜发诸国兵，合五万人攻龟兹，责以前杀校
尉赖丹。龟兹王谢曰：“乃我先王时为贵人姑翼所误，
我无罪。”执姑翼诣惠，惠斩之。

### 元康元年龟兹王始入朝

按《汉书宣帝本纪》，不载。按《西域传》：“乌孙公主遣女
来至京师，学鼓琴。汉遣侍郎乐奉送主女过龟兹。龟
兹前遣人至乌孙求公主，女未还，会女过龟兹，龟兹
王留不遣，复使使报公主，主许之。后公主上书，愿令
女比宗室入朝。而龟兹王绛宾亦爱其夫人，上书言
得尚汉外孙为昆弟，愿与公主女俱入朝。元康元年，
遂”来朝贺，王及夫人皆赐印绶，夫人号称公主，赐以
车骑旗鼓歌吹数十人，绮绣杂绘奇珍凡数千万。留
且一年，厚赠送之。后数来朝贺，乐汉衣服制度，归其国，治宫室，作徼道周卫，出入传呼，撞钟鼓，如汉家仪。
外国胡人皆曰：“驴非驴，马非马，若龟兹王，所谓骡也。”
绛宾死，其子丞德自谓汉外孙，成哀帝“时往来尢数
汉遇之亦甚亲密东通尉犁六百五十里。”